stanford-oval/wikipedia huggingface dataset:
ปลาเทราต์บิวะ

| ปลาเทราต์บิวะ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Salmoniformes
วงศ์:: Salmonidae
สกุล:: Oncorhynchus
สปีชีส์:: O.  rhodurus
ชื่อทวินาม
Oncorhynchus rhodurus D. S. Jordan & E. A. McGregor, 1925

ชื่อพ้อง
 Oncorhynchus masou rhodurus
ปลาเทราต์บิวะ (ชื่อวิทยาศาสตร์: Oncorhynchus rhoduru) เป็นปลาในวงศ์ปลาแซลมอน สกุลปลาแซลมอนแปซิฟิก เป็นปลาเฉพาะถิ่น กระจายพันธุ์อยู่ในทะเลสาบบิวะ, ทะเลสาบอะชิ และทะเลสาบชูเซ็นจิ ประเทศญี่ปุ่น ตัวโตที่พบได้ทั่วไปมีขนาดราว 40-50 เซนติเมตรและหนักราว 1.5 ถึง 2.5 กิโลกรัม หากโตเต็มที่อาจมีความยาวได้ถึง 70 เซนติเมตรและหนัก 5 กิโลกรัม ปลาเทราต์บิวะกินแพลงตอน, แมลงในน้ำ, กุ้ง, หนอน, ปลาอะยุ และปลาขนาดเล็กอื่นๆเป็นอาหาร
ปลาเทราต์บิวะถือเป็นเมนูพิเศษประจำจังหวัดชิงะ มักถูกนำไปทำซาชิมิ, ย่างเกลือ, รมควัน, ทอด นอกจากนี้ ปลาเทราต์บิวะยังขึ้นชื่อว่าเป็นปลาที่ไม่ค่อยกินเบ็ด มีโอกาสติดเบ็ดน้อยมาก
แหล่งข้อมูลอื่น

Biwa trout information from the National Institute for ES of Japan (Japanese)
Fishing info. of Biwa trout (Japanese - at Archive.org)
ปฏิภาณ เพชรพูล

| ข้อมูลส่วนตัว |
| --- | --- | --- | --- |
ชื่อเต็ม:  ปฏิภาณ เพชรพูล
วันเกิด:  25 กันยายน พ.ศ. 2523 (44 ปี)
สถานที่เกิด:  จังหวัดกาญจนบุรี
ส่วนสูง:  1.82 m (5 ft 11 1⁄2 in)
ตำแหน่ง:  กองหลัง
สโมสรเยาวชน
2003:  ธนาคารกรุงเทพ
สโมสรอาชีพ*
| ปี |  ทีม |  ลงเล่น |  (ประตู) |
| 2004–2006 |  ธนาคารกรุงเทพ |  55 |  (8) |
| 2006–2007 |  มหาวิทยาลัยกรุงเทพ |  47 |  (3) |
| 2008–2009 |  การไฟฟ้าส่วนภูมิภาค |  57 |  (6) |
| 2010 |  มหาวิทยาลัยกรุงเทพ |  25 |  (2) |
| 2011–2014 |  ทีโอที เอสซี |  58 |  (0) |
| 2015–2016 |  เพื่อนตำรวจ |  30 |  (2) |
| 2016 |  ซุปเปอร์พาวเวอร์ สมุทรปราการ |  6 |  (0) |
| 2017 |  บีบีซียู |  8 |  (0) |
| 2017 |  อยุธยา |  10 |  (0) |
| รวม |   |  286 |  (21) |
ทีมชาติ‡
| 2007–2009 |  ไทย |  12 |  (4) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 10 December 2008 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21 December 2008
ปฏิภาณ เพชรพูล ชื่อเล่น ต๊อบ เกิดวันที่ 25 กันยายน พ.ศ. 2523 อดีตนักฟุตบอลทีมชาติไทย ในตำแหน่งกองหลัง เคยเล่นให้กับสโมสรฟุตบอลทีโอที, สโมสรฟุตบอลมหาวิทยาลัยกรุงเทพ และสโมสรฟุตบอลการไฟฟ้าส่วนภูมิภาค
ปฏิภาณ เกิดที่อำเภอท่าม่วง จังหวัดกาญจนบุรี เป็นบุตรคนที่ 2 จาก 3 คน ของนายประภาส และนางยุพิน เพชรพูล เข้ารับการศึกษาชั้นมัธยมศึกษาตอนต้นที่โรงเรียนวิสุทธรังษี จังหวัดกาญจนบุรี ก่อนจะมาเรียนต่อชั้นมัธยมศึกษาตอนปลายที่โรงเรียนวัดสุทธิวราราม และศึกษาต่อระดับอุดมศึกษาที่ คณะบริหารธุรกิจ มหาวิทยาลัยธุรกิจบัณฑิตย์ จนจบปริญญาตรี
ปฏิภาณ เล่นฟุตบอลในตำแหน่งกองหน้าสมัยเรียนชั้นมัธยมศึกษาตอนต้นที่วิสุทธรังษี แต่ภายหลังเปลี่ยนมาเล่นกองหลังตอนเข้าเรียนที่วัดสุทธิวราราม และเล่นตำแหน่งนี้เรื่อยมา จนได้เข้าร่วมทีมสโมสรฟุตบอลทีโอที โดยลงเล่นให้ทีม 6 ฤดูกาลจึงย้ายไปสโมสรฟุตบอลมหาวิทยาลัยกรุงเทพ ในปี พ.ศ. 2549 จนกระทั่งปลายฤดูกาล 2551 ก็ย้ายมาร่วมทีมการไฟฟ้าส่วนภูมิภาค
ปฏิภาณ เป็นหนึ่งในนักเตะทีมชาติชุดอันดับ 3 กีฬามหาวิทยาลัยโลก ติดทีมชาติชุดใหญ่ในการแข่งขันเอเชียน คัพ และฟุตบอลโลกรอบคัดเลือก
ทำประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 3. | 28 ตุลาคม 2551 | ฮานอย, เวียดนาม |  เกาหลีเหนือ | 1-0 | 1-0 | ฟุตบอลทีแอนด์ที คัพ 2551 |
| 4. | 8 ธันวาคม 2551 | ภูเก็ต, ไทย |  ลาว | 2-0 | 6-0 | เอเอฟเอฟ ซูซูกิ คัพ 2551 |
นาถทวารา

| นาถัทวารา |
| --- | --- |
นคร

นาถัทวาราแสดงแผนที่รัฐราชสถานนาถัทวาราแสดงแผนที่ประเทศอินเดีย
พิกัด:  24°56′N 73°49′E﻿ / ﻿24.93°N 73.82°E﻿ / 24.93; 73.82
ประเทศ:  อินเดีย
รัฐ: ราชสถาน
อำเภอ: ราชสมันท์
การปกครอง
 • องค์กร: ซีพี โชษี MLA
ความสูง: 585 เมตร (1,919 ฟุต)
ประชากร (2011)
 • ทั้งหมด: 42,016 คน
เขตเวลา: UTC+5:30 (IST)
PIN: 313301
รหัส ISO 3166: RJ-IN
ทะเบียนพาหนะ: RJ 30
นาถทวารา (อักษรโรมัน: Nathdwara) เป็นนครในรัฐราชสถาน ประเทศอินเดีย ตั้งอยู่ในเทือกเขาอรวัลลี บนฝั่งแม่น้ำพนัส ในอำเภอราชสมันท์ ตั้งอยู่ราว 48 กิโลเมตร ทางตะวันออกเฉียวเหนือ ขาดอุทัยปุระ นาถทวาราเป็นที่รู้จักจาก พระศรีนาถจี ซึ่งเป็นสวรูปของพระกฤษณะในรูปปางเมื่อทรงพระเยาว์ ชื่อเมืองนาถทวารา แปลว่า "ทางสู่พระเจ้า" ซึ่งหมายถึงพระศรีนาถจี นาถทวาราเป็นเมืองสำคัญในไวษณวะ
ทางหลวงพิเศษหมายเลข 71

|  ทางหลวงพิเศษหมายเลข 71 |
| --- | --- |
กรุงเทพฯ–อรัญประเทศ
ข้อมูลของเส้นทาง
ความยาว: 204 กิโลเมตร (127 ไมล์)
ทางแยกที่สำคัญ
ปลายทางทิศตะวันตก:  ถ.กาญจนาภิเษก (ตอ.) ใน เขตคันนายาว กรุงเทพมหานคร
ปลายทางทิศตะวันออก:  ทางหลวงหมายเลข 5 ใน ปอยเปต จ.บันทายมีชัย ประเทศกัมพูชา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงพิเศษระหว่างเมือง 
ทางหลวงพิเศษหมายเลข 71 เป็นทางหลวงพิเศษที่เชื่อมระหว่างกรุงเทพมหานครกับจังหวัดสระแก้ว (ชายแดนไทย-กัมพูชา) โดยทางหลวงพิเศษสายนี้เป็นทางหลวงที่มีความสำคัญ เนื่องจากเป็นเส้นทางต่อเนื่องจากทางหลวงพิเศษหมายเลข 81 (น้ำพุร้อน-บางใหญ่) โดยมีทางด่วนขั้นที่ 3 สายเหนือเป็นตัวเชื่อมมอเตอร์เวย์ทั้ง 2 สายในเขตกรุงเทพมหานคร
แนวเส้นทางโครงการ

แนวเส้นทางเริ่มต้นที่ถนนกาญจนาภิเษกด้านตะวันออกในเขตคันนายาว กรุงเทพมหานคร โดยเส้นทางจะผ่านเขตพื้นที่เขตมีนบุรี เขตหนองจอก แล้วหลังจากนั้นจะผ่านเข้าพื้นที่จังหวัดฉะเชิงเทรา จังหวัดปราจีนบุรี แล้วสิ้นสุดที่ชายแดนไทย-กัมพูชา อำเภออรัญประเทศ จังหวัดสระแก้ว รวมระยะทางประมาณ 204 กิโลเมตร และมีแผนในการพัฒนาทางหลวงสายหลักสายเดิมให้เป็นทางหลวงพิเศษระหว่างเมือง เพื่อลดงบประมาณค่าก่อสร้าง โดยเป็น 1 ใน 2 โครงการนำร่อง โดยอีกสายหนึ่งคือทางหลวงพิเศษหมายเลข 5 ช่วงนครสวรรค์-พิษณุโลก
สถานะโครงการ

ทางหลวงพิเศษสายนี้ยังมีความไม่ชัดเจนเนื่องจากยังอยู่ในแผนแม่บทระยะแรกของกรมทางหลวง หากโครงการทางหลวงพิเศษสายนี้ก่อสร้างเสร็จจะทำให้การส่งสินค้าจากภาคตะวันออกไปยังภาคตะวันตกทำได้สะดวกยิ่งขึ้น
การจัดเก็บค่าผ่านทาง

ทางหลวงพิเศษสายนี้คิดค่าผ่านทางตามระยะทาง โดยอัตราค่าผ่านทางยังไม่ประกาศจนกว่าโครงการนี้จะก่อสร้างเสร็จ
ทรัย (โครงสร้างข้อมูล)
ที่มา

มาจากคำว่า Retrieval ซึ่งตามที่มาจะอ่านของ “ทรี” ตามผู้ออกแบบ data structure นี้ แต่บางคนก็อ่านว่า “ทรัย”
แนวคิด

Trie หรือเรียกอีกอย่างว่า prefix tree คือ โครงสร้างข้อมูลแบบ ordered tree มักใช้เก็บ associative array ที่มี key เป็น String
ซึ่งจะต่างจาก BST(Binary Search Tree) ตรงที่ในแต่ละโหนดของ BST จะเก็บ key เพื่อเอาไว้ทำการเปรียบเทียบ โดย node ของ Trie จะไม่เก็บ key ไว้ แต่ตำแหน่งของ node นั้น tree จะบอกว่า node เชื่อมกับ key ไหนแทน โดยมีรายละเอียดดั้งนี้
โหนดลูกจะมี prefix ของ string ที่กำหนดในโหมดพ่อ
โหนดพี่น้องทางซ้ายจะมีค่าน้อยกว่าโหนดพี่น้องทางขวา เช่น a,b,c
โหนดรากเชื่อมกับ String ว่าง “”
เราไม่จำเป็นต้องกำหนด value ให้ทุกโหนดเราจะสนใจเฉพาะโหนดใบ หรือ โหนดภายในบางโหนดที่สนใจเท่านั้น
โครงสร้างของ Trie
การค้นหาใน Trie
ข้อดีเมื่อเทียบกับโครงสร้างข้อมูลอื่นๆ > ข้อดีเมื่อเทียบกับ BST

ให้ m = ความยาวของ key, n = จำนวนข้อมูล
ใช้เวลาค้นหาเร็วกว่า โดยมี worst case O(m) ซึ่งจะพบว่าจำนวน node ภายในไม่มีผลต่อความเร็วในการค้นหา ต่างกับ BST ที่ใช้จำนวนครั้งในการเปรียบเทียบ O(log(n)) ซึ่ง worst case จะต้องเทียบเท่ากับ O(m×log(n)) มาจากจำนวนครั้งที่เปรียบเทียบ key × จำนวนตัวอักษรใน key
ประหยัดพื้นที่ ถ้า key เป็น string สั้นๆจำนวนมาก เพราะว่า key ไม่ได้ถูกเก็บเป็น string เต็มๆ แต่จะถูกเก็บเป็น subsequence ที่มี prefix แบบเดียวกัน
สามารถค้นหา Longest-prefix matching ได้ โดย key ไม่จำเป็นต้องเป็นแบบ exact match
ข้อดีเมื่อเทียบกับโครงสร้างข้อมูลอื่นๆ > ข้อดีเมื่อเทียบกับ Hash Table

key ไม่จำเป็นต้องเป็นตรงกับสิ่งที่ค้นหาทั้งหมด(exact match) สามารถค้นหา key ที่ใกล้เคียงที่สุดได้
แนวโน้มประสิทธิภาพในการเพิ่มข้อมูลเร็วกว่า เพราะสามารถเพิ่มข้อมูลได้เรื่อยๆไม่จำเป็นต้องทำงาน rehash()
สามารถ implement ให้หลีกเลี่ยงการใช้ memory เพิ่มได้ เช่น in-place implementation ซึ่ง hash table ทำไม่ได้เพราะจำเป็นต้องใช้ hash index table
ประโยชน์และการนำไปใช้ > นำไปเป็นโครงสร้างข้อมูลสำหรับ Dictionary

เนื่องจาก Tries มีความยืดหยุ่นในการใช้ key จึงเหมาะที่จะนำไปใช้ทำ dictionary โดยมีจุดเด่นคือ
key ไม่จำเป็นต้องเป็นแบบ exact match เราสามารถโปรแกรมให้ Trie สามารถแสดงผล key ที่ใกล้เคียงแทนได้
สามารถโปรแกรมให้ Trie มีระบบ auto complete ได้โดยการใส่ prefix เริ่มต้นจำนวนหนึ่ง แล้วให้ Trie แสดง key ที่มีโหนดเป็น prefix ที่กำหนดได้ เช่น input:ca output:cat, catalog และ อื่นๆ
ระบบ Auto complete
ประโยชน์และการนำไปใช้ > ใช้แทน Hash table

โดย Trie มีจุดเด่นที่เหนือกว่า Hash table คือ...
ใช้เวลา Look Up เร็วกว่า
ไม่มีการชนกันของ key
ไม่ต้องมี hash function ในการค้นหา หรือ ต้องเปลี่ยน hash function เวลาข้อมูลเพิ่ม
สามารถเรียงข้อมูลตามตัวอักษรตาม key ได้
ประโยชน์และการนำไปใช้ > ใช้แทน Hash table > แต่ก็มีข้อเสียคือ

Trie อาจทำงานได้ช้ากว่า Hash Table ในกรณีที่ข้อมูลที่ค้นหาอยู่ในบริเวณที่มี access time > access time ของ main memory มากๆ
บาง key เช่น เลขทศนิยม ทำให้เกิด sequence ยาวมาก และ prefix ที่ไม่สื่อความหมายอะไร อย่างไรก็ตาม เราสามารถใช้ Bitwise trie กับข้อมูลที่ key เป็นเลขทศนิยมตามมาตรฐาน IEEE single & double precision ได้
ประโยชน์และการนำไปใช้ > ใช้เซนเซอร์คำได้

ในกรณีที่มีศัพท์ที่ต้องการจะเซนเซอร์จำนวนมาก Trie จะมีจะประสิทธิภาพมากกว่าการเทียบ String ใน array มาก ถ้าให้ m = ความยาวของประโยคที่อาจมีคำที่ต้องเซนเซอร์อยู่ภายใน และ n = จำนวนคำที่ต้องการเซนเซอร์
กรณีใช้ array เนื่องจากคำที่ต้องการเซนเซอร์สามารถเริ่มจากตำแหน่งไหนก็ได้ในประโยค ดังนั้นเราจึงต้องใช้การเปรียบเทียบ String ทั้งหมด m × n ครั้ง
กรณีใช้ Trie เราจะค้นหา คำที่ต้องการเซนเซอร์อาจอยู่ในตำแหน่งไหนก็ได้ของประโยค (ตั้งแต่ 0 ถึง m-1) ดังนั้นเราจึงใช้การค้นหาใน trie เพียงจำนวน m ครั้ง
ประเทศซีลอนในเครือจักรภพ

ประเทศซีลอนในเครือจักรภพ หรือ "ซีลอน" คืออดีตรัฐที่ดำรงสถานะก่อนหน้าสาธารณรัฐสังคมนิยมประชาธิปไตยศรีลังกา ปกครองภายใต้ระบอบราชาธิปไตยภายใต้รัฐธรรมนูญโดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข. ดินแดนอาณานิคมซีลอนที่มีสถานะเป็นอาณาจักรในเครือจักรภพ เมื่อ ค.ศ. 1948 ในปี ค.ศ. 1972 ภายหลังจากที่สิ้นสุดการปกครองของสหราชอาณาจักร. เปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพส่งผลให้ข้าหลวงต่างพระองค์แห่งซีลอนคนสุดท้าย William Gopallawa ขึ้นดำรงตำแหน่งเป็นประธานาธิบดี โดยเปลี่ยนชื่อประเทศเป็น ศรีลังกา เป็นประเทศเกาะในมหาสมุทรอินเดียตอนเหนือ นอกชายฝั่งตะวันออกเฉียงใต้ของอนุทวีปอินเดีย 31 กิโลเมตร (19.3 ไมล์)
ประเทศแอฟริกาใต้ในพาราลิมปิกฤดูร้อน 1964

| ประเทศแอฟริกาใต้ ในพาราลิมปิกฤดูร้อน 1964 |
| --- | --- |

รหัสประเทศ: RSA
ณ โตเกียว
นักกีฬา: 9 คน  ใน 4 ชนิดกีฬา
เหรียญ อันดับ 5:  ทอง 8 เงิน 8 ทองแดง 3 รวม 19 
การเข้าร่วมแข่งขันพาราลิมปิกฤดูร้อน
1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
แอฟริกาใต้เป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่ 5 ในตารางเหรียญ ประกอบด้วยทั้งหมด 19 เหรียญ 8 เหรียญทอง 8 เหรียญเงิน และ 3 เหรียญทองแดง ทีมแอฟริกาใต้ประกอบด้วยนักกีฬา 9 คน
ปฏิรูปพจน์

ปฏิรูปพจน์ หรือ การอ้างถึงเป็นโวหารภาพพจน์อย่างหนึ่งที่อ้างถึงหรือกล่าวถึงโดยนัยหรือโดยตรงซึ่งบุคคล สถานที่ เหตุการณ์ งานทางวรรณกรรม เรื่องราวลี้ลับ งานศิลปะ พบได้ในทุกภาษาไม่ใช่แค่ภาษาไทย
ตัวอย่าง

พันเนตรภูวนาถตั้ง ตาระวัง(พระอินทร์)
พักตร์สี่แปดโสตฟัง อื่นอื้อ (พระพรหม)
กฤษณะนิทรเลอหลัง นาคหลับ ฤๅพ่อ (พระนารายณ์)
สองพิโยคร่ำรื้อ เทพท้าวทำเมิน
ในนิราศนรินทร์  นายนรินทรธิเบศร  ออกนามเทพเจ้าสำคัญซึ่งมักปรากฏชื่อในวรรณคดีเก่าอยู่หลายเรื่องว่าเคยใช้ฤทธิ์อำนาจขจัดความทุกข์ให้มัวโลกมนุษย์อยู่เสมอ  แต่เทพทั้งสามมิได้รับฟังการร้องทุกข์ของเขาทั้งสองที่ต้องจากกันเลย  ดังความที่ว่าไว้
หลักสูตรการเรียนการสอนภาษาไทยที่จัดทำโดยสพฐ.ให้ตัวอย่างว่า อังคาร กัลยาณพงศ์ กล่าวตัดพ้อว่าทุกสิ่งในโลกนี้ล้วนเกิดมาคู่กันทั้งสิ้น เช่น เจ้าฟ้าธรรมธิเบศร์ เกิดมาคู่กับ เจ้าฟ้าสังวาลย์ แมลงผึ้งภู่เกิดมาคู่กับดอกไม้ แต่เหตุไฉนตัวเขาเองกลับไร้คู่ เช่น
ในเพลงแรกพบรักของในบทเพลงสุนทราภรณ์ มีการกล่าวถึง
วรรณกรรม

จากตัวอย่างทั้งของไทยและต่างประเทศพบว่ามีการใช้ปฏิรูปพจน์เยอะมาก แต่ในประเทศไทยไม่มีการวิจัยและวิจารณ์วรรณกรรมอย่างจริงจังและแพร่หลาย ทำให้ตัวอย่างและบทความทางวิชาการน้อยจึงทำให้การเรียนรู้และสรุปปฏิรูปพจน์ในวรรณกรรมยาก การวิจารณ์เชิงสังคมมักถูกต่อต้านโดยสังคมอีกด้วย
บลูชีส

ชีสร็อกฟอร์ (Roquefort) บลูชีสชนิดหนึ่งที่ผลิตในฝรั่งเศส
บลูชีส เป็นรูปแบบหนึ่งในการจำแนกชนิดของเนยแข็งโดยทั่วไป โดยบลูชีสมีลักษณะเด่นสำคัญคือมีการเจริญเติบโตของรา เพนนิซิเลียม ซึ่งเติมเข้าไปเพื่อให้เกิดรอยด่างและรอยเส้นสีน้ำเงินของรา บลูชีสจึงมีกลิ่นที่เป็นเอกลักษณ์ บลูชีสบางชนิดมีการปลูกสปอร์ในนมก่อนที่นมจะตกตะกอนเป็นหัวเชื้อเคิร์ดที่เป็นสารตั้งต้นในการผลิตเนยแข็ง ส่วนบลูชีสชนิดที่เหลือผสมสปอร์ลงไปหลังเป็นเคิร์ดแล้ว บลูชีสโดยทั่วไปบ่มในสภาพแวดล้อมที่ควบคุมอุณหภูมิเช่น ถ้ำ การรับประทานบลูชีสนั้นมีทั้งทานเปล่า ๆ นำไปปาด ป่น หรือละลายลงบนอาหารชนิดอื่น ๆ
รสชาติที่เป็นเอกลักษณ์ของบลูชีสออกไปทางรสที่แหลมและเค็ม ส่วนกลิ่นของบลูชีสนั้นมาจากทั้งราเพนนิซิเลียมและชนิดของแบคทีเรียที่เจริญเติบโตบนชีส เช่น แบคทีเรีย Brevibacterium linens เป็นต้นเหตุของกลิ่นในบลูชีสส่วนใหญ่ เช่นเดียวกันกับกลิ่นเท้าและกลิ่นในส่วนอื่น ๆ ของร่างกายมนุษย์ บางคนยังกล่าวว่าบลูชีสนั้นมีกลิ่นคล้ายกับอ้วก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Blue cheese
ประเทศเบลารุสในโอลิมปิกเยาวชน

| ประเทศเบลารุส ในโอลิมปิกเยาวชน |
| --- | --- |

รหัสประเทศ: BLR
เอ็นโอซี: คณะกรรมการโอลิมปิกแห่งประเทศเบลารุส
เหรียญ:  ทอง 5 เงิน 11 ทองแดง 5 รวม 21 
การเข้าร่วมในกีฬาฤดูร้อน
2010 2014 2018
การเข้าร่วมในกีฬาฤดูหนาว
 2012  2016  2020 
2010 →
ประเทศเบลารุสเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศเบลารุส คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ BLR
นับตั้งแต่ครั้งแรกที่ประเทศเบลารุสส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติเบลารุสได้รับเหรียญรางวัลรวมทั้งหมด 21 เหรียญ โดยแบ่งเป็น 5 เหรียญทอง 11 เหรียญเงิน 5 เหรียญทองแดง
สรุปเหรียญรางวัล

บทความหลัก: สรุปเหรียญรางวัลโอลิมปิกเยาวชนตลอดกาล
ท็อปอีเลฟเว่นฟุตบอลเมเนเจอร์

| ท๊อปอีเลฟเว่น ฟุตบอลเมเนเจอร์ |
| --- | --- |

ผู้พัฒนา: นอร์ดิอุส Nordeus
เครื่องเล่น: อินเทอร์เน็ต, เฟซบุ๊ก
วางจำหน่าย: อาทิตย์ ที่ 9 พฤษภาคม พ.ศ. 2553
แนว: เกมจำลองเสมือนจริง
รูปแบบ: ผู้เล่นคนเดียว กับ ผู้เล่นหลายคน โดยสามารถตอบโต้กัน
ท๊อปอีเลฟเว่น ฟุตบอลเมเนเจอร์ (Top Eleven Football Manager)คือเกมผู้จัดการทีมฟุตบอลออนไลน์ โดยมีผู้พัฒนาเกมนี้คือ "นอร์ดิอุส" Nordeus สำหรับผู้ใช้ เฟซบุ๊ก และเว็บไซต์เครือข่ายสังคม(social networking sites) เกมนี้ถูกปล่อยออกมาในต้นเดือนพฤษภาคม ปี พ.ศ. 2553 และตั้งแต่ได้ออกสู่สาธารณชนแล้ว เกมนี้สามารถเรียกเรตติ้งได้มากกว่า4 จากคะแนนเต็ม 5 เกม เกมถูกคิดค้นเนื่องจากเกมผู้จัดการทีมฟุตบอลยังไม่มีในโซเชียลมีเดีย. โดยเกมนี้มีสร้างได้แนวความคิดและสไตล์การเล่นคล้ายกับ เกมผู้จัดการทีมค่าย ไอดอส Eidos Interactive Football Manager และ อิเล็คโทรนิค อาร์ตส Electronic Arts Premier Manager ที่มีคอเกมส์หลายล้านคนเป็นแฟนบอลอยู่ขณะนี้.ท๊อปอีเลฟเว่น ฟุตบอลเมเนเจอร์ ได้จัดการสร้างและเปลี่ยนมันให้คล้ายคลึงและรู้สึกเหมือนเกมเหล่านั้นในแบบฉบับการบริหารทีมบนเฟซบุ๊ก Facebook
วิธีเล่น

การเริ่มเล่น ผู้เล่นจำเป็นต้องเลือกสัญชาติของพวกเขา ภาษาและสร้างสโมสรโดยตั้งชื่อสโมสรขึ้นมา เลือกสีลวดลายของเสื้อทีมและออกแบบตราสัญลักษณ์สโมสร หลังจากนั้น ผู้เล่นจะเข้าร่วมเป็น 1 ใน 14 ทีมจากการแข่งขันลีค ที่กำลังแข่งขันอยู่ โปรแกรมอนุญาตให้เพื่อนๆที่อยู่กลุ่มเดียวกันในเฟซบุ๊กได้สามารถเล่นด้วยกันได้ ดังนั้นพวกเขาสามารถเล่นในลีคเดียวกันได้ หากผู้เล่นมีระดับผู้จัดการทีมเท่ากัน แต่ถ้าหากไม่พวกเขาก็ยังสามารถมองเห็นและติดตามความคืบหน้ากันได้อยู่ และสามารถนัดเตะกระชับมิตรกันได้
ฤดูกาลหนึ่งมี 28 วันและทุกๆวัน ทีมจะลงเตะลีควันละนัด ทีมที่ได้อันดับ 1 - 4 ของตารางจะได้สิทธิ์เข้าไปเตะแชมเปี้ยนลีคซึ่งการแข่งขันนี้จะเริ่มขึ้นหลังจากเริ่มฤดูกาลใหม่ ส่วนทีมที่ติดอันดับ 1 ใน 7 ของตารางจะได้เลื่อนขั้นและระดับผู้จัดการทีมในฤดูกาลต่อไป โดยจะขึ้นไปพบกับทีมอื่นๆที่มีระดับเท่ากันกับทีมของผู้เล่นเหล่านั้น รวมถึงเพื่อนๆที่พวกเขารู้จักก็จะถูกรวมอยู่ด้วย
ผู้เล่นแต่ละคนจะพัฒนาสโมสรของพวกเขาโดยการ ฝึกซ้อมลูกทีม ปรับแผนการเล่น เปลี่ยนผู้เล่น และ ซื้อ-ขายนักเตะ ในตลาดนักเตะ.
ทุกๆนัดผู้เล่นสามารถคุมทีมและชมสดได้ โดยสามารถเปลี่ยนลูกทีมเข้า-ออกและแผนการเล่น รวมทั้งผู้เล่นแต่ละคนสามารถควบคุมการสร้างสิ่งก่อสร้างให้กับสโมสรได้เช่น(สนาม, ไฟสนาม, พื้นสนาม, ศูนย์การแพทย์, ที่นั่ง, ศูนย์ฝึกซ้อม,ฯลฯ.) และเป็นแรงบันดาลใจให้แก่พวกเขาในเกม. 
ยกตัวอย่างเช่น, สนามฟุตบอลที่ใหญ่ขึ้นสามารถจุแฟนบอลได้มากขึ้น และหากแฟนบอลเพิ่มขึ้นเท่าไรขวัญกำลังใจนักเตะก็เพิ่มขึ้นเท่านั้น อีกทั้งยังรวมถึงรายได้ที่ได้จากการขายตั๋วนี้จะเข้าสโมสรเพื่อนำไปพัฒนาให้กับทีมและสโมสรต่อไป..
การเงินสำหรับสโมสรสำคัญมาก ผู้เล่นควรเซ็นสัญญาผู้สนับสนุนเสื้อทีมซึ่งจะมีสัญญารายวัน รายสัปดาห์ ทุกๆสองสัปดาห์หรือต่อฤดูกาล, สัญญารับโทเค่นจากผู้สนับสนุนการถ่ายทอดสดทางทีวี, ปล่อยขายนักเตะในตลาดซื้อ-ขายนักเตะ และตั้งค่าตั๋วเข้าชมในนัดที่เล่นในบ้าน
เพิ่มเติมสำหรับผู้เล่นที่ต้อง โทเค่น (เป็นเงินจำลองที่ถูกสร้างในเกม ท๊อปอีเลฟเว่น) ผู้เล่นสามารถซื้อทางออนไลน์ หรือระบบโทรศัพท์มือถือได้. โทเค่น สามารถนำมาใช้สำหรับการร่นระยะเวลาการก่อสร้าง ประมูลนักเตะและข้อมูลต่างๆของสโมสร ซึ่งในแต่ละวันผู้เล่นจะได้รับ โทเค่น ฟรี อย่างน้อย 1 โทเค่น หรือมากกว่า ซึ่งขึ้นอยู่กับการเซ็นสัญญาถ่ายทอดสดทางทีวี.
2015

ท็อปอีเลเว่นได้มีการปรับปรุงครั้งใหญ่ในปี2015 (พ.ศ. 2558) โดยได้ โจเซ่ มูรินโญ่ ผู้จัดการสโมสรฟุตบอลเชลซีเป็นพรีเซ็นเตอร์ให้กับเกมส์ โดยสิ่งที่ได้ปรับปรุงในเกมส์ มีการเพิ่มเสียงเกมส์ โดยตอนแข่งจะมีเสียงเชียร์เพิ่มขึ้น สนามจะเป็นรูปแบบ3มิติ  มีการแข่งขันแบบนักเตะขยับได้โดยใช้ข้อความให้น้อยลงกว่าเดิม มีการอ้างอิง มีการคุมทีมอื่นได้ มีการขายให้นายหน้า มีผู้ช่วยผู้จัดการทีมคอยแนะนำเล็กน้อย มีการเปลี่ยนตัวนักเตะเจ็บอัตโนมัติเวลาที่ออฟไลน์ มีการบอกประวัติศาสตร์สโมสร เรตติ้งจะละเอียดขึ้น นอกจากนี้ท็อปอีเลเว่นยังได้เป็นสปอนเซอร์ ให้กับสโมสรฟุตบอล Biggleswade united อีกด้วย
แหล่งข้อมูลอื่น

Company official site เก็บถาวร 2011-08-18 ที่ เวย์แบ็กแมชชีน
Game official site เก็บถาวร 2011-03-07 ที่ เวย์แบ็กแมชชีน
Top Eleven Football Manager on Facebook
"Train your football team on Facebook"[ลิงก์เสีย] Serbian daily newspapers - 24sata, Article May 12th, 2010
"Serbian experts for virtual football" Serbian daily newspapers - Danas, Article June 1st, 2010
"Top Eleven review" InsideNetwork - September 09th, 2010
"Top Eleven review" f2pgames.com - September 20th, 2010
"1.200.000 MAU" เก็บถาวร 2011-01-06 ที่ เวย์แบ็กแมชชีน PRWeb.com - January 03rd, 2011
"Top Eleven Thai" Top Eleven Thai - January 9th, 2011
"The Top 5 Facebook Soccer Games By Traffic" Insidesocialgames.com - March 30th, 2011
"Top Eleven shuts out EA's FIFA Superstars as top Facebook sports game" เก็บถาวร 2018-12-06 ที่ เวย์แบ็กแมชชีน Games.com - June 13th 2011
"Serbian Soccer Upstart Outscores FIFA On Facebook" เก็บถาวร 2012-03-17 ที่ เวย์แบ็กแมชชีน Allfacebook.com - June 15th 2011
"Nordeus's CEO on how Top Eleven became number one [Interview"] เก็บถาวร 2018-12-06 ที่ เวย์แบ็กแมชชีน Games.com - September 9th 2011
"How Top Eleven beat FIFA Superstars to become the top soccer game on Facebook" เก็บถาวร 2012-06-26 ที่ เวย์แบ็กแมชชีน Gamezebo.com - September 27th 2011
"Top Eleven Kicks Off Facebook Soccer Game Update" เก็บถาวร 2011-11-08 ที่ เวย์แบ็กแมชชีน Allfacebook.com - October 5th 2011
ดนัย อุดมโชค

| --- | --- |

ประเทศ (กีฬา):  ไทย
ถิ่นพำนัก: กรุงเทพมหานคร, ไทย
วันเกิด: 11 สิงหาคม พ.ศ. 2524 (43 ปี) กรุงเทพมหานคร, ไทย
ส่วนสูง: 1.72 m (5 ft 7 1⁄2 in)
เทิร์นโปร: พ.ศ. 2540
การเล่น: ถนัดมือขวา (แบ็กแฮนด์มือเดียว)
เงินรางวัล: $1,071,009
เดี่ยว
สถิติอาชีพ: 53–67
รายการอาชีพที่ชนะ: 0
อันดับสูงสุด: 77 (29 มกราคม พ.ศ. 2550)
อันดับปัจจุบัน: 363 (5 พฤษภาคม พ.ศ. 2557)
ผลแกรนด์สแลมเดี่ยว
ออสเตรเลียนโอเพน: รอบที่ 3 (2007)
เฟรนช์โอเพน: รอบที่ 1 (2007)
วิมเบิลดัน: รอบที่ 2 (2005, 2007)
ยูเอสโอเพน: รอบที่ 1 (2004)
คู่
สถิติอาชีพ: 12–27
รายการอาชีพที่ชนะ: 1
อันดับสูงสุด: 130 (8 ตุลาคม พ.ศ. 2555)
อันดับปัจจุบัน: 147 (5 พฤษภาคม พ.ศ. 2557)
ผลแกรนด์สแลมคู่
ออสเตรเลียนโอเพน: รอบที่ 1 (2007, 2013)
อัปเดตล่าสุดเมื่อ: 5 พฤษภาคม พ.ศ. 2557
ร้อยตำรวจเอก ดนัย อุดมโชค ชื่อเล่น ปิ๊ก เป็นนักเทนนิสชาวไทย เกิดเมื่อวันที่ 11 สิงหาคม พ.ศ. 2524 ที่กรุงเทพมหานคร 
อันดับโลกสูงสุดของดนัย อยู่ที่อันดับ 77 เมื่อวันที่ 29 มกราคม พ.ศ. 2550 หลังจากทำผลงานได้ดีในเทนนิสออสเตรเลียนโอเพน ประจำปี 2007  เอาชนะฮวน คาร์ลอส เฟอร์เรโร อดีตมืออันดับ 1 ของโลก 7-6, 7-5, 4-6, 6-1 ผ่านเข้ารอบสามของรายการ
ประวัติ

ดนัยเป็นบุตรของ นายวุฒิพันธ์ และนางกาญจนา อุดมโชค จบชั้นประถมศึกษาปีที่ 6 จากโรงเรียนสวนเด็ก จบชั้นมัธยมศึกษาตอนต้น จากโรงเรียนทิวไผ่งาม จบชั้นมัธยมศึกษาตอนปลาย จากการศึกษานอกโรงเรียน (กศน.) และสำเร็จการศึกษาปริญญาตรี จาก คณะนิติศาสตร์ มหาวิทยาลัยกรุงเทพ
ดนัยเริ่มเล่นเทนนิสเมื่ออายุ 8 ปี ขณะกำลังศึกษาชั้น ม.2 เนื่องจากมีอาการหอบหืดเป็นโรคประจำตัว และแพทย์แนะนำให้ออกกำลังกาย รวมถึงครอบครัวก็เล่นเทนนิสอยู่แล้ว โดยมีอาจารย์มานิตย์ รัตนมงคลกุล เป็นผู้ฝึกสอนคนแรก และ อาจารย์ชัยวัฒน์ คงกิจภากรณ์ เป็นผู้ฝึกสอนคนต่อมา เขาเริ่มเล่นเทนนิสอาชีพเมื่อ พ.ศ. 2540 โดยลงแข่งขันรายการเดวิส คัพ 1997 ที่ประเทศฟิลิปปินส์ เป็นรายการแรก ได้เข้าถึงรอบชิงชนะเลิศ แต่แพ้นักเทนนิสจากปากีสถาน
ดนัยมีผลงานดีเด่นในรายการแกรนด์สแลมรายการวิมเบิลดัน 2005 เมื่อวันที่ 21 มิถุนายน พ.ศ. 2548  ชนะสเตฟาน คูเบ็ค มือวางอันดับ 78 ของโลก 5-7, 6-4, 4-6, 6-3, 8-6 เข้ารอบสองเป็นครั้งแรก และในการแข่งขันเทนนิสออสเตรเลียนโอเพน ประจำปี 2006 ดนัยทำผลงานได้ค่อนข้างดี โดยในรอบแรกชนะ เดวิด นัลบันเดียน มืออันดับ 3 ของโลก หลังจากถูกนำไป 2-0 ในสองเซตแรก แต่สามารถกลับมาชนะในเซตที่ 3-4 แต่แพ้ในเซตที่ 5 ด้วยคะแนน 2-6, 2-6, 6-1, 7-6 (4), 1-6
ดนัยลงแข่งขันเอเชียนเกมส์ 2006 ที่เมืองโดฮา ประเทศกาตาร์ ระหว่างวันที่ 1 ถึง 15 ธันวาคม พ.ศ. 2549 ได้รับเหรียญทองประเภทชายเดี่ยว โดยเอาชนะลี ฮุง-เตก มือวางอันดับหนึ่งของรายการ และมืออันดับหนึ่งของเอเชีย 7-5, 6-3 ในรอบชิงชนะเลิศ ส่งผลให้ได้รับรางวัลนักกีฬาสมัครเล่นชายดีเด่น เนื่องในวันนักกีฬาแห่งชาติ ได้รับถ้วยรางวัลพระราชทานของพระบาทสมเด็จพระเจ้าอยู่หัว เมื่อวันที่ 16 ธันวาคม พ.ศ. 2549 นอกจากนี้ดนัยยังได้รับเกียรติเชิญธงชาติไทยในพิธีเปิดการแข่งขันเอเชียนเกมส์ 2010 ณ นครกว่างโจว ประเทศจีนอีกด้วย
ดนัยมีผู้ฝึกสอน คือ แจน สโตเซ็ก ชาวสาธารณรัฐเช็ก มีเพื่อนสนิท คือ ลู เยน-ชุน (Yen-Hsun Lu) นักเทนนิสชาวไต้หวัน ทั้งคู่ ฝึกซ้อมด้วยกัน และลงแข่งขันประเภทคู่ด้วยกัน
ดนัยประกาศยุติการเล่นเทนนิสไปในกลางเดือนกรกฎาคม พ.ศ. 2558 โดยประกาศผ่านเฟซบุ๊กส่วนตัวระหว่างที่พาทีมเทนนิสเยาวชนลงแข่งขันที่ประเทศเวียดนาม เพราะถึงจุดอิ่มตัว โดยจะหันไปเป็นผู้ฝึกสอนแทน
สถิติ > ประเภทเดี่ยว > ไอทีเอฟ ชาลเลนเจอร์ (6) > ชนะเลิศ (6)

| ลำดับ | วันที่ | รายการ | สนาม | รางวัล | คู่> .. | คะแนน |
| --- | --- | --- | --- | --- | --- | --- |
| 1. | 6 ต.ค.46 | ดาร์วาด อินเดีย | ฮาร์ด | $ |  จีนไทเป Yeu-Tzuoo Wang | 7-6 (5), 6-1 |
| 2. | 23 พ.ค.48 | ปูซาน เกาหลีใต้ | ฮาร์ด | $50K |  สหรัฐ Paul Goldstein | 7-6 (6), 6-1 |
| 3. | 25 มิ.ย.48 | แกรนบีย์ แคนาดา | ฮาร์ด | $50K |  ฝรั่งเศส Gregory Carraz | 7-6 (6), 2-6, 7-6 (2) |
| 4. | 14 พ.ย.48 | แชมเปญ อิลลินอยส์ สหรัฐ | ฮาร์ด | $50K |  สหรัฐ Justin Gimelstob | 7-5, 6-2 |
| 5. | 17 เม.ย.49 | Chikmagalur อินเดีย | ฮาร์ด | $25K |  ญี่ปุ่น Toshihide Matsui | 7-5, 6-4 |
| 6. | 15 พ.ค.49 | เฟอร์กานา อุซเบกิสถาน | ฮาร์ด | $25K |  ออสเตรีย Alexander Peya | 6-0, 6-2 |
| 7. | 12 พ.ย.49 | ปูซาน เกาหลีใต้ | ฮาร์ด | $75K |  สหรัฐ Paul Goldstein | 6-2, 6-0 |
สถิติ > ประเภทเดี่ยว > ไอทีเอฟ ชาลเลนเจอร์ (6) > รองชนะเลิศ (6)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ | สนาม | รางวัล | ผู้ชนะเลิศ | คะแนน |
| 1. | 28 เม.ย.46 | นิวเดลี อินเดีย | ฮาร์ด | $ |  สวิตเซอร์แลนด์ Ivo Heuberger | 2-6, 3-6 |
| 2. | 28 มิ.ย.46 | เบโล ฮอริซอนเต บราซิล | ฮาร์ด | $ |  ชิลี Julio Peralta | 6-7 (6), 6-1, 1-6 |
| 3. | 9 ส.ค.47 | บิงแฮมป์ตัน นิวยอร์ก สหรัฐ | ฮาร์ด | $50K |  อิสราเอล Noam Okun | 3-6, 6-4, 1-6 |
| 4. | 16 พ.ค.48 | เฟอร์กานา อุซเบกิสถาน | ฮาร์ด | $25K |  จีนไทเป Yen-Hsun Lu | 1-6, 6-7 (3) |
| 5. | 21 พ.ย.48 | ซันเดอร์แลนด์ อังกฤษ | ฮาร์ด | $25K |  สหราชอาณาจักร Alex Bogdanovic | 6-7 (4), 5-7 |
| 6. | 29 พ.ค.49 | ปูซาน เกาหลีใต้ | ฮาร์ด | $50K |  เกาหลีใต้ Lee Hyung-Taik | 3-6, 2-6 |
สถิติ > ประเภทคู่ > ไอทีเอฟ ชาลเลนเจอร์ > ชนะเลิศ (2)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ลำดับ | วันที่ | รายการ | สนาม | รางวัล | จับคู่กับ | คู่แข่ง | คะแนน |
| 1. | 25 พ.ย.45 | โยโกฮามา ญี่ปุ่น | พรม | $ |  จีนไทเป Yen-Hsun Lu |  โครเอเชีย Ivo Karlovic    นิวซีแลนด์ Mark Nielsen | 7-6 (5), 6-3 |
| 2. | 25 พ.ค.46 | แกรนบีย์ แคนาดา | ฮาร์ด | $ |  จีนไทเป Yen-Hsun Lu |  บราซิล Josh Goffi    สหรัฐ Ryan Sachire | 6-7 (4), 6-4, 7-6 |